2.9.2022
ET
Euroopa Liidu Teataja
C 335 A/5
— töömeetodite ja -protsesside tehnoloogilise ajakohastamisega seotud muutuste elluviimise kogemusele; — juhtimisoskustele, võimele kavandada ja ellu viia uusi strateegiaid, kujundada innovatsiooni ja infotehnoloogia direktoraadi tulevikueesmärke, tutvustada ja selgitada oodatavaid tulemusi ning teha aktiivset koostööd teiste direktoraatidega; — motivatsioonile ja suhtlemisoskustele; — võimele suhelda, esineda avalikel üritustel, veenda ja pidada läbirääkimisi; — algatusvõimele, proaktiivsusele ja tõendatud võimele juhtida muutusi ja need edukalt ellu viia; — võimele esindada direktoraadi ja institutsiooni huve institutsioonidevahelisel tasandil.
Funktsionaalsetel põhjustel ja selleks, et valikumenetluse saaks nii kandidaatide kui ka institutsiooni huvides võimalikult kiiresti lõpule viia, toimub vestlus inglise või prantsuse keeles vastavalt kandidaadi valikule.
Kandidaatide puhul, kelle põhikeel on kas inglise või prantsuse keel, kontrollitakse vestluse käigus ka mõne muu Euroopa Liidu ametliku keele rahuldavat oskust.
Lisaks hinnatakse vestluse käigus võimet suhelda arusaadavalt teistes Euroopa Liidu ametlikes keeltes (vt punkt 4).
Kui sama kategooria (artikli 29 lõike 1 punktid a ja b või artikli 29 lõige 2 kahanevas tähtsuse järjekorras) kandidaadid on võrdsed, eelistatakse naiskandidaate või kandidaate, kes tõenäoliselt suurendavad Euroopa Regioonide Komitee kõrgema astme juhtide geograafilist mitmekesisust, et tagada võimalikult suur mitmekesisus kõrgema astme juhtide seas. 7.
Menetluse käik 7.1.
Kandideerimisavalduste esitamine Kandideerimisavaldused tuleb esitada üksnes elektrooniliselt PDF-vormingus suuruses maksimaalselt kuni 10 MB järgmisel e-posti aadressil: Director-IIT@cor.europa.eu.
Kandidaadid, kellel on puue, mis takistab neil oma kandideerimisavaldust elektroonilisel teel esitamast, võivad saata oma kandideerimisavalduse tähitult ja kättesaamiskinnitusega aadressil Comité européen des régions, à l’attention du chef de l’unité Recrutement et carrière, rue Belliard / Belliardstraat 101, 1040 Bruxelles/Brussel, BELGIQUE/BELGIË märkusega „Confidentiel – avis de vacance – à ne pas ouvrir par le service courrier“ hiljemalt punktis 7.2 osutatud tähtajaks, mille tõenduseks on postitempel.
Sellisel juhul peavad kandidaadid lisama oma kandideerimisavaldusele pädeva asutuse väljastatud tõendi puude olemasolu kohta.
Samuti palutakse neil kirjalikult märkida, milliseid korraldusi peavad nad vajalikuks nende töölevõtmise menetluses osalemise lihtsustamiseks.
Kogu järgnev suhtlus Euroopa Regioonide Komitee ja kandidaatide vahel toimub posti teel.
Euroopa Regioonide Komitee jätab endale õiguse küsida selgitusi allpool nõutud tõendavate dokumentide kohta.
Kandideerimisavalduses tuleb teemareal märkida teate vaba ametikoha kohta viide (COR/AD 14/30 BIS/22) ja avaldus peab sisaldama järgmist: — (maksimaalselt 5 lehekülje pikkune) kuupäevaga varustatud ja allkirjastatud motivatsioonikiri inglise või prantsuse keeles, millest selgub kandidaadi huvi asuda täitma innovatsiooni ja infotehnoloogia direktoraadi direktori tööülesandeid ning tema arusaam direktoraadi ees seisvatest tulevastest probleemidest, mis on esitatud kandidaadi motivatsioonikirjas, ja tema ideedest selle kohta, kuidas nende probleemidega toime tulla; — ajakohastatud elulookirjeldus (Europassi vormingus); — kuupäevaga varustatud ja allkirjastatud kirjalik kinnitus (vt I lisas esitatud vorm) selle kohta, et kandidaat vastab punktis 4 esitatud kandideerimistingimustele; — kuupäevaga varustatud ja allkirjastatud kontrollnimekiri (II lisas esitatud vorm); — isikut tõendava dokumendi koopia; — sellel palgaastmel nõutava diplomi koopia (vt punkt 4); — koopia tõenditest, mis võimaldavad kontrollida kandidaadi töökogemust vastavalt punktis 4 loetletud kandideeri­ mistingimustele; — kuupäevaga varustatud ja allkirjastatud III lisa.